Dominikai Köztársaság - Hasznos információk / Utikritika.hu
Nagy felelőtlenség biztosítás nélkül Dominikára utazni. Nagyon drága mulatság helyben megbetegedni, vagy baleseti sérüléseket gyógyítani. Rendesen rámennek arra, hogy jó sok pénzt bevasaljanak a külföldi betegen. Szóval legalább a biztosítással minimalizálni kell ezt a problémát. Szegény országról van szó, de azért a kórházak felszereltsége nem rossz és jól képzettek az orvosok is. Gyógyszertárak vannak a turista övezetekben is, és beszerezhetők a közkeletűbb jellegű gyógyszerek.
,, A Dominikai Köztársaság a világ azon kevés országai közé tartozik, ahol gyakorlatilag nincs alkoholellenőrzés. Szondát még nem láttunk, a biztonsági övet maximum a megyeszékhelyeken kell bekötni, és teljesen normális, hogy a sofőrök sörrel, vagy cuba librével a kezükben ülnek be az autókba. Ehhez képest meglepően kevés a baleset, de olyan is előfordult, hogy a rendőr széles mosollyal közölte, hogy „Salut”, amikor a sört mutattuk neki a kocsiból. Éppen csak azt nem mondta, hogy én is így vezetek, „hermano”(testvérem). (2017)" forrás
Palacsinta - M. Dávid fotója
Kerülni kell éjszaka a sötét, megvilágítatlan mellékutcákat. Nagyon zsúfolt, forgalmas helyeken, pl. piacokon, helyi buszokon, szórakozóhelyeken vigyázzunk zsebeinkre, táskáinkra. Kerülni érdemes az illegális kereskedőkkel, idegenvezetőkkel való üzletelést. Ne bonyolódjunk vitába, veszekedésbe helyiekkel. Sok dominikai hord valamilyen fegyvert magával.
A rendőrség rettenetesen korrupt és aktívan részt vesz a turisták megkopasztásának erőfeszítéseiben. Jobb elkerülni a rendőröket, egyesek szerint rosszabbak, mint a civil tolvajok.
Egyes turisták a visszajelzéseikben azt állítják, hogy a Hispaniola szigeten a Dominikai Köztársasággal osztozó Haiti-ből való (fekete bőrükről felismerhető) egyénektől kell tartani, mert köztük sok a csibész. A helyieket sem kell félteni, ravaszul mindenfélét kitalálnak, hogy becsapják, lenyúlják a tájékozatlan, naiv turistákat. Résen kell lenni bizony! Gyanakodni kell a nyájas, mosolygós, barátkozós közeledőkre, mert sokszor nem barátkozni akarnak, hanem pénzhez jutni valami fortéllyal.
Az útlevélre nagyon vigyázzunk. Nem tanácsos drága cuccokban, ékszerekben pompázni a hotel zónán kívül. Alapszabály: a szállodai széfbe rakni minden értékes dolgot.
A lányok, szingli hölgyek legyenek óvatosak a helyi szívtiprókkal, beleértve a szállodai animátorokat. Az esetek többségében csak szíveket törnek össze, de azért nem árt résen lenni, hogy valami átvágás áldozatává ne váljon az ember.
A hotelzónán kívüli szórakozóhelyeken a lányok, hölgyek semmiképpen sem fogadjanak el italt idegenektől, mert előfordult sokszor, hogy valamit a gazemberek belekevernek az italba, hogy az áldozat elveszítse az önkontrollját.
Santo Domingo - elnöki palota
Higuey - bazilika
flamingó, 2017. 05. 10. 10:02
Én még soha nem égtem le, de itt sikerült az 50-es faktorú naptej ellenére fél nap alatt vörösre megégni. Legnagyobb meglepetésemre kint 100-as faktor számú naptejet is árulnak. Az itthonról vitt szúnyog riasztót feleslegesen vittük semmit sem ért, de amit kint vettünk az tökéletes volt.